ถามหน่อยค่ะ พอดีว่าเราสอดใส่กับแฟน [แต่แฟนบอกว่าไม่ได้มีน้ำหล่อลื่นอะไร] แล้วทานยาคุมฉุกเฉินไปหลังจากนั้นประมาณ1วัน [เพราะว่านับเวลาแล้วยังไม่เกิน72ชั่วโมง] แล้วประจำเดือนเรามาก่อนสอดใส่กันประมาณต้นเดือนเมษา หลังจากทานยาคุมฉุกเฉินไป ประจำเดือนมาวันที่ 3 พฤษภา ช่วงแรกปวดท้องเหมือนประจำเดือนแต่มานิดหน่อย พอไปซื้อแผ่นประคบร้อนมาใช้ เลือดก็ออกมาเหมือนประจำเดือนเลยค่ะ [ไม่ทราบว่านี้ใช่ประจำเดือนจริงไหมคะ?] พอมาต้นเดือนนี้วันที่ 3 มิถุนายน ประจำเดือนยังไม่มาเลยค่ะ ไม่ทราบว่าเพราะอะไรคะ
สวัสดีค่ะ การมีเพศสัมพันธ์โดยการสอดใส่อวัยวะเพศ หากไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะสำหรับประจำเดือนในเดือน เม.ย. หากมาในช่วงต้นเดือน แล้วในวันที่ 3 พ.ค. ได้มีเลือดออกมา และมานาน 2-7 วัน ก็น่าจะเป็นเลือดประจำเดือนค่ะ ซึ่งก็แสดงว่าไม่ได้มีการตั้งครรภ์เกิดขึ้น และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะดังนั้น ในเดือน มิ.ย.นี้ หากประจำเดือนยังไม่มา แนะนำควรรอไปอีกซักระยะก่อน เพราะระยะห่างระหว่างรอบประจำเดือนที่ปกติ อาจนานได้ถึง 35 วัน นอกจากนี้ อาจมีปัจจัยหลายๆ อย่างที่ทำให้ประจำเดือนมาช้าได้ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น